
	Targed 
	Tystiolaeth 

	Adolygu sgiliau cyfeirnodi gwaith awduron yng nghorff yr aseiniad
	(Grŵp Diwygio Asesu, 1999; Crooks, 2001; Shepard, 2000)

	Dadansoddi yn ddyfnach wrth drafod ffynonellau er mwyn datblygu sgiliau critigol
	

	Defnyddio nifer o awduron wrth atgyfnerthu prif bwyntiau a blaenoriaethu deunydd academaidd megis erthyglau neu lyfrau yn hytrach na gwefannau.
	Wedi gwneud defnydd o wefan y Llywodraeth a llyfrau fel ‘Cross-Curricular teaching in the Primary school gan Trevor Kerry. 



Adfyfyriwch yn feirniadol ar eich cynnydd wrth gynllunio, paratoi ac addysgu gwersi sy’n ymgorffori egwyddorion pedagogaidd penodol (Dylid cymryd y dystiolaeth hon o’ch Pasbort Dysgu Proffesiynol – PDP). Dylid nodi hyd at 3 o’r egwyddorion pedagogaidd hyn fel maes ar gyfer datblygu a chyfiawnhau camau nesaf eich datblygiad.

Rhan 1:
	Templed Profiad Proffesiynol 1:
	

	Safon Addysgeg
	Asesu ar gyfer Dysgu

	Beth wnaethoch chi a pham?
	Yn ystod fy mhrofiad gyda dysgu dosbarth blwyddyn 4, bu i mi wneud defnydd o’r dechneg o ddefnyddio ffyn loli er mwyn asesu ar gyfer dysgu. Roedd hyn yn cynnwys gwahaniaethu ffyn lolipop gan ddefnyddio lliwiau gwahanol i gyd-fynd â grwpiau gallu’r dosbarth. Roedd hyn yn rhoi’r cyfle i mi allu gofyn cwestiynau oedd yn addas ar gyfer gallu’r disgyblion penodol oedd yn cael eu dewis. Roedd y defnydd o asesu ar gyfer dysgu yn angenrheidiol er mwyn gallu gweld dealltwriaeth y disgyblion ar unrhyw bwnc oedd yn cael eu trafod. Mae’r dechneg o ddefnyddio ffyn loli yn un syml ond effeithiol iawn gan fod y disgyblion yn dod yn gyfarwydd gyda’i ddefnydd ac yn barod i ymateb unwaith mae’r cwestiynau yn cael ei ofyn. Roedd y disgyblion yn cael amser i feddwl am ateb cyn i mi ddewis ffon loli ac roeddent yn cael yr opsiwn i ‘ffonio ffrind’ os oedd angen. Roedd hyn yn cymryd y straen meddyliol oddi arnynt gan nad oedd yn achosi pryder wrth drafod yn y dosbarth. Roedd y disgyblion hefyd yn mwynhau defnyddio’r ffyn lolipop ac roedd awydd y disgyblion i gymryd rhan mewn trafodaethau a meddwl am gwestiynau i’w gilydd wedi cynyddu. Gan ddefnyddio asesu ar gyfer dysgu rwyf wedi rhoi’r cyfle i’r disgyblion myfyrio ar ddysgu wrth wneud yn siŵr eu bod yn prosesu’r hyn maent wedi ei ddysgu ac yn gallu adrodd yn nol y wybodaeth yma wrth i’r gwersi fynd yn eu blaenau. 


	Beth rydych chi wedi’i ddysgu?
	Wrth roi’r dechneg yma ar waith rwyf wedi dysgu pwysigrwydd y defnydd o asesu ar gyfer dysgu nid ond er les y dysgwyr ond i fy ngalluogi i weld yr hyn y maent wedi ei ddysgu er mwyn addasu fy ffordd o ddysgu os oes angen. Mae’n rhoi’r cyfle i fynd dros agweddau sydd efallai heb gael ei ddeall i safon foddhaol a rhoi’r cyfle i mi gael ffocysu ar unigolion sydd angen cymorth ychwanegol gyda’r gwaith. Mae’r dull yma wedi fy helpu fel athrawes i gael y mwyaf allan o asesu ar gyfer dysgu a’i wneud mewn ffordd ble mae’r dysgwyr yn mwynhau ymateb o flaen y dosbarth. Mae’r ffaith eu bod yn gallu pasio’r cwestiwn ymlaen i rywun arall yn eu galluogi i feddwl am ateb eu hunain ond hyn rhoi’r dewis iddynt basio’r cyfle ymlaen. Yn aml, mae gweddill y dosbarth yn awyddus i ateb felly nid oes pwysau arnynt i ddewis rhywun fydd ddim gydag ateb

	Beth nesaf?
	Mi fyddaf yn parhau i ddefnyddio’r dechneg yma o asesu gan fy mod wedi gweld ei effaith bositif ar gynnal trafodaeth yn y dosbarth. Rwyf eisoes wedi ei ddefnyddio mewn dosbarth oedran hyn ac mae’r strategaeth dal mor effeithiol. Rwyf yn sicr ei fod yn effeithiol wrth gynyddu sylw ac ymatebion yn ystod trafodaethau ac yn caniatáu i bob un cael cyfle i ymateb. 





	Templed Profiad Proffesiynol 2:
	

	Safon Addysgeg
	Defnyddio repertoire eang o ddulliau addysgu

	Beth wnaethoch chi a pham?
	I wneud yn siwr fy mod yn datblygu fy sgil o ddewis, defnyddio a chyfiawnhau ystod o dduliau addysgol creadigol bu i mi weithio ar greu ardal yn ffocysu ar ailgylchu. Roedd yr ardal wedi cael ei ysbrydoli gan themâu’r tymor sef ein hardal ni. Roedd safle ailgylchu yn y pentref ac roedd pwyslais ar bwysigrwydd edrych ar ôl yr ardal leol. Cyflwynais y pwnc drwy greu cyflwyniad gan ddefnyddio pwer bwynt yn esbonio pwysigrwydd ailgylchu a sut mae mynd ati i ddidoli sbwriel. Roedd hyn yn rhoi cyd-destun i’r dysgu ac roedd y disgyblion yn cael dysgu sgil newydd o ailgylchu yn ogystal â chyfoethogi eu gwybodaeth o’r hyn sydd o’i hamgylch. Yn ogystal â dysgu am bwysigrwydd ailgylchu a chael didoli sbwriel i’r adrannau cywir, cafodd y disgyblion gyfle i chwarae rôl fel milfeddygon y pentref. Roedd hyn ar ôl iddynt gael y cyfle i fynd ar daith ar droed o amgylch y pendref i gael gweld ble mae’r safleoedd hyn. Mae’n hynod bwysig i mi fel athrawes gynnig cyfleoedd i’r disgyblion ddysgu am yr hyn sydd yn digwydd o’i hamgylch er mwyn annog dealltwriaeth o’r byd a hybu creadigrwydd ac roeddwn yn awyddus i wneud hyn drwy ddefnyddio dulliau creadigol er mwyn ennyn diddordeb y dysgwyr. Mae chwarae rôl yn ennyn diddordeb myfyrwyr mewn sefyllfaoedd neu senarios bywyd go iawn a all fod yn “straenus, anghyfarwydd, cymhleth neu ddadleuol” sy'n gofyn iddynt archwilio teimladau personol tuag at eraill a'u hamgylchiadau (Bonwell & Eison, 1991, tud.47). Yn ogystal â chael y cyfle i chwarae rôl, cafodd y dysgwyr cyfle i ymarfer eu sgiliau echddygol manwl drwy gael papur gyda lluniau o wahanol wrthrychau ceir ei ddefnyddio yn y tŷ, y dasg oedd torri’r gwrthrychau allan a’i gosod yn y ‘bin’ cywir gan eu gludo ar ochr cywir y tudalen. Roedd hyn yn annog meddwl annibynnol gan roi’r dewis iddynt roi’r gwrthrychau yn y bin sbwriel cywir a meddwl sut maent am roi’r wybodaeth maent wedi ei ddysgu am ailgylchu ar waith.

	Beth rydych chi wedi’i ddysgu?
	Gan annog y profiadau yma, rwyf wedi dangos dealltwriaeth o sut i ddewis gwersi a gweithgareddau addas ond hwylus drwy ystod o ddulliau addysgol creadigol er budd pob dysgwr. Mae’r disgyblion wedi cael cyfle i ddysgu mwy am eu hardal leol nhw gan gyfoethogi’r dysgu wrth fynd am daith o amgylch y pentref a chael y cyfle i chwarae rôl. Rwyf wedi dysgu pa mor bwysig yw rhoi’r cyfle i ddysgwyr mynegi eu barn a dysgu oddi wrth ei gilydd gan greu ardal iddynt chwarae rôl. Mae’r gwahanol o ddulliau a ddefnyddir gan ddysgu am y pwnc wedi bod yn fuddiol gan fy mod wedi cynnwys tasg ffocws (torri a gludo), ardal chwarae rôl, a ‘tuff tray’ ble cafodd y disgyblion cyfle i ddidol gwrthrychau yn annibynnol. Mae’r cyfuniad o ddulliau yma wedi cyfoethogi dealltwriaeth a gwybodaeth y dysgwyr am y pwnc ailgylchu.

	Beth nesaf?
	Wrth fynd yn fy mlaen rwyf am barhau i geisio cyfuno mwy o ddulliau gwahanol er mwyn cyfoethogi addysgu’r disgyblion. Mae’n hanfodol i ehangu profiadau diwylliannol  ac economaidd-gymdeithasol y dysgwyr gan roi enghreifftiau ymarferol o gydsyniadau a haniaethau. Mi fyddaf yn bendant yn gwneud gweithgareddau tebyg yn y dyfodol gan fy mod wedi gweld faint wnaeth y disgyblion fwynhau a cael budd o’r gwaith.



	Templed Profiad Proffesiynol 3
	

	Safon Addysgeg
	Cyd-destunau dilys bywyd go iawn 

	Beth wnaethoch chi a pham?
	Er mwyn ymwela â’r ddisgyblaeth a phynciau mewn meysydd dysgu yn ogystal â chynnwys cyd destunau bywyd go iawn dilys i’r disgyblion mi wnes i weithio ar greu ardal yn ffocysu ar ailgylchu. Roedd yr ardal wedi cael ei ysbrydoli gan themâu’r tymor sef ein hardal ni. Roedd safle ailgylchu yn y pentref ac roedd pwyslais ar bwysigrwydd edrych ar ôl yr ardal leol. Mi wnes i greu cyflwyniad yn esbonio pwysigrwydd ailgylchu cyn mynd ati i ddangos ble mae’r safle ailgylchu yn y pentref. Roedd hyn yn rhoi cyd-destun i’r dysgu ac roedd y disgyblion yn cael dysgu sgil newydd o ailgylchu yn ogystal â chyfoethogi eu gwybodaeth o’r hyn sydd o’i hamgylch. Yn ogystal â dysgu am bwysigrwydd ailgylchu a chael didoli sbwriel i’r adrannau cywir, cafodd y disgyblion gyfle i chwarae rôl fel milfeddygon y pentref. Roedd hyn ar ôl iddynt gael y cyfle i fynd ar daith ar droed o amgylch y pendref i gael gweld ble mae’r safleoedd hyn. Roedd hyn yn cysylltu’r dysgu gydag elfen o fywyd pob dydd gan eu bod yn gallu gwneud y cysylltiad gyda’r hyn maent wedi ei ddysgu a’r hyn sydd i'w gael yn eu hardal leol nhw. Mae’n hynod bwysig i mi fel athrawes gynnig cyfleoedd i’r disgyblion ddysgu am yr hyn sydd yn digwydd o’i hamgylch er mwyn annog dealltwriaeth o’r byd a hybu creadigrwydd. 

	Beth rydych chi wedi’i ddysgu?
	Gan annog y profiadau yma, rwyf wedi dangos dealltwriaeth o sut i ddewis gwersi a gweithgareddau addas ond hwylus drwy ystod o ddulliau addysgol creadigol er budd pob dysgwr gan ddangos gwybodaeth am addysgeg a disgyblaethau perthnasol o fewn ac ar draws cynnwys pynciau, meysydd dysgu a themâu trawsgwricwlaidd. Mae’r disgyblion wedi cael cyfle i ddysgu mwy am eu hardal leol nhw gan gyfoethogi’r dysgu wrth fynd am daith o amgylch y pentref a chael y cyfle i chwarae rôl. Bydd yr hyn maent wedi ei ddysgu hefyd yn eu helwa tu allan i'r ysgol gan ei fod yn eu dysgu am bwysigrwydd ailgylchu ac yn dysgu sgiliau bywyd pob dydd a all drosglwyddo i'r cartref.   

	Beth nesaf?
	Wrth fynd yn fy mlaen rwyf am barhau i geisio cysylltu dysgu gyda chyd- destunau go iawn er mwyn hybu’r sgiliau ymarferol all gael eu trosglwyddo i'w bywyd gartref. Mae’n hanfodol i ehangu profiadau diwylliannol  ac economaidd-gymdeithasol y dysgwyr gan roi enghreifftiau ymarferol o gydsyniadau a haniaethau. Mi fyddaf yn bendant yn gwneud gweithgareddau tebyg yn y dyfodol gan fy mod wedi gweld faint wnaeth y disgyblion fwynhau a cael budd o’r gwaith.  



	Templed Profiad Proffesiynol 4
	

	Safon Addysgeg
	Themâu traws-gwricwlaidd

	Beth wnaethoch chi a pham?
	Yn ystod fy mhrofiad gyda dosbarth o ddisgyblion blwyddyn 4, bu i mi ddysgu nifer o wersi o dan y themâu Oes y Tuduriaid. Cefais y cyfrifoldeb o gymryd drosodd gyda’r gwersi themâu er mwyn rhoi cyfle i mi allu arbrofi gyda chreu gwersi trawsgwricwlaidd. Yn ôl erthygl wedi ei gyflwyno gan yr Historical Association, ‘mae gwaith trawsgwricwlaidd yn cynnig ffordd greadigol o ddatblygu gwybodaeth, sgiliau a dealltwriaeth plant wrth eu hysgogi i ddysgu trwy bynciau ysgogol, rhyng-gysylltiedig’ (Historical Association, 2023). Roeddwn yn awyddus i geisio cynllunio gwersi oedd yn hwylus ond yn addysgegol i’r dysgwyr, yn enwedig gyda phwnc mor ddwys ag Oes y Tuduriaid. Mi wnes i gynllunio ystod o wersi oedd yn ffocysu ar hanes yr Esgob William Morgan. Cyflwynais y pwnc drwy arddangos fideo oddi ar ‘youtube’ gyda chwestiynau oedd wedi ei gwahaniaethu yn cyd-fynd gyda’r wybodaeth oedd yn cael ei gyflwyno. Unwaith roeddwn yn hapus gyda dealltwriaeth gyffredinol y disgyblion o hanes William Morgan, wedi i mi wneud cryn dipyn o gwestiynu a drilio’r dyddiadau pwysig ac asesu ar gyfer dysgu gan ddefnyddio ffyn lolipop mi wnes i weithgaredd i asesu ym mhellach sef gofyn iddynt wneud llinell amser o fywyd William Morgan gan drefnu eu hunain mewn llinell gyda’r posteri oedd yn arddangos y dyddiadau pwysig. Roedd hyn yn ffordd ymarferol o ddrilio’r wybodaeth a’r dyddiadau pwysig oedd angen arnynt i gwblhau’r tasgau oedd i’w ddilyn. Y gweithgaredd nesaf yn ymwneud gyda hanes William Morgan oedd creu llinell amser yn eu llyfrau. Cafodd y dasg eu gwahaniaethu dwywaith er mwyn gwneud yn siŵr fod pob un yn llwyddo. Roedd dilyniant mewn dysgu amlwg ar waith ac wedi cael y disgyblion i ymadrodd yr hanes yn nol gan gyfrannu i’r taflenni cynllunio oedd wedi ei osod ar y bwrdd gwyn fel cymorth iddynt wrth ysgrifennu. Un o’r tasgau ffocws ar gyfer hanes William Morgan oedd ysgrifennu bywgraffiad oedd yn datblygu eu sgiliau ysgrifenedig gan gyflwyno strwythur newydd o ysgrifennu a’i hannog i gyfoethogi eu geirfa gan ddefnyddio ansoddeiriau newydd a geiriau allweddol fel ‘gorchymyn’, ‘cyfieithu’ a ‘dylanwad’. Tasg arall oedd angen ei gwblhau oedd tasg mathemateg rhesymu William Morgan. Roedd y cwestiynau yn ffocysu ar amser sef y pwnc  oedd y disgyblion wedi bod yn ei ymarfer yn ystod gwersi mathemateg felly roeddent yn cael y cyfle i ymarfer eu sgiliau amser yn ogystal ag adolygu’r hyn roeddent wedi ei ddysgu am William Morgan yn flaenorol. Un dasg greadigol oedd angen iddynt ei gwblhau oedd creu tŷ oes y Tuduriaid gan ddefnyddio gwahanol ddefnyddiau fel mod-roc, gwellt, paent a phapur. Roedd mwyafrif o’r dysgwyr wedi mwynhau’r dasg yma yn fawr iawn a braf oedd gweld unigolion yn ysu i gael gwneud y dasg gan eu bod yn mwynhau gwaith creadigol gymaint.


	Beth rydych chi wedi’i ddysgu?
	Wrth gael y cyfle i gynllunio dilyniant o wersi trawsgwricwlaidd, rwyf wedi dysgu pa mor bwysig yw rhoi cyfleoedd i ddysgwyr defnyddio eu holl sgiliau wrth ddysgu ac nid ond ffocysu ar waith ysgrifenedig wrth fynd ati i ddysgu pynciau dwys fel hanes. Roedd gweithgareddau cafodd ei gynllunio a’i wneud gan y disgyblion wedi ennyn eu diddordeb ac roeddent wedi rhoi nifer o sgiliau ar waith heb sylweddoli. Roeddwn yn gweld pa mor bwysig oedd rhoi’r cyfleoedd i unigolion fod yn greadigol gan fod rhai yn ffynnu wrth gael gwneud yr hyn maent yn ei fwynhau a’i rhagori ynddo. 


	Beth nesaf?
	Mi fyddaf yn bendant yn rhoi’r hyn a ddysgais ar waith yn y dyfodol. Mae’r cyfle yma a chefais i ddatblygu fy sgil o greu themâu trawsgwricwlaidd sy’n berthnasol i feysydd dysgu wedi cyfoethogi fy sgiliau arloesi yn fawr iawn ac rwyf yn hyderus fy mod wedi llwyddo i gyfiawnhau’r penderfyniadau. Rwyf am barhau i wneud y cysylltiadau yma rhwng y meysydd a cheisio rhoi’r cyfleoedd gorau i fy nysgwyr gan gynllunio gwersi fydd yn dal sylw ac yn cadw yn y cof









Rhan 2: 
Yn ystod fy mhrofiadau mewn ysgolion yn ystod y tair blynedd diwethaf rwyf wedi gwneud ymdrech i sicrhau fy mod yn llwyddo i wneud cynnydd ym mhob agwedd o fy addysgu gan gynnwys cynllunio, paratoi ac addysgu gwersi sydd yn ymgorffori egwyddorion pedagogaidd penodol. Caiff y themâu canolog ei selio ar edrych yn feirniadol ar yr egwyddorion hyn gan gynnwys beth allai wneud i wellau fy ymarfer yn y dyfodol. Rwyf am archwilio a chyfiawnhau'r hyn a ddysgwyd wrth i mi wneud defnydd o’r agweddau a ddewiswyd ar fy mhrofiadau dysgu proffesiynol. Fy uchelgais ar gyfer fy mhrofiadau oedd gwneud cymaint o gynnydd a phosib er mwyn cyfoethogi fy arddull o addysgu a chasglu technegau a strategaethau fydd o fud di mi yn ystod fy ngyrfâu. Bu i mi ddilyn fy nghynnydd yn fanwl yn ystod y tair blynedd wrth osod targedau ar y cyd gyda fy mentoriaid gan edrych ar yr hyn allai wellau er mwyn sicrhau fy mod yn cyrraedd y safonau gofynnol. Roedd y targedau yn cael ei osod yn seiliedig ar y safonau proffesiynol oedd mwyaf addas i’w berffeithio ar y pryd. Cafodd hyn effaith uniongyrchol ar fy nghynllunio yn ogystal â fy nhechnegau addysgu. Nid yn unig wnaeth hyn cyfoethogi fy arddull o addysgu a rheoli dosbarth ond hefyd meddwl am y dilyniant mewn dysgu a’r effaith y caiff ar y dysgu parhaol. Fel y gwelir yn rhan un, bu i mi ddatblygu technegau a chynllunio gwersi oedd yn ffocysu ar egwyddorion pedagogaidd canlynol; asesu ar gyfer dysgu, defnyddio repertoire eang o ddulliau addysgu, cyd-destunau dilys bywyd go iawn a themâu trawsgwricwlaidd. Ar gyfer y feirniadaeth o’r hyn cafodd ei gyflwyno yn rhan un, rwyf wedi dewis trafod y defnydd o asesu a themâu trawsgwricwlaidd gyda’r bwriad o’i egluro a’i chyfiawnhau ag enghreifftiau o arfer dda a llenyddiaeth yn ochr yn ochr gyda’r camau nesaf a fwriadaf i gymryd er mwyn eu datblygu ym mhellach.
Yr agwedd a hoffwn ganolbwyntio arno i ddechrau yw asesu. Mae asesu ar gyfer dysgu (AagD) yn ddull o addysgu a dysgu sy’n creu adborth a ddefnyddir i wella perfformiad myfyrwyr (Cambridge Assessment International Education, 2011. Mae asesu ar gyfer dysgu yn digwydd yn ystod y broses addysgu a dysgu yn hytrach na ar ei ôl ac mae'n canolbwyntio'n bennaf ar wella dysgu'r holl fyfyrwyr yn barhaus (Grŵp Diwygio Asesu, 1999; Crooks, 2001; Shepard, 2000). Mae gofyn i athrawon asesu ar gyfer dysgu gan ddefnyddio gweithgareddau asesu ystafell ddosbarth o ddydd i ddydd i hybu myfyrwyr i gymryd cyfrifoldeb dros eu dysgu eu hunain, gan gynyddu eu hyder a'u cymhelliant i ddysgu drwy bwysleisio cynnydd a chyflawniad yn hytrach na methiant a threchu (Stiggins, 1999; 2001) Yn y model asesu ar gyfer dysgu, mae asesu yn offeryn cyfarwyddiadol sy'n hyrwyddo dysgu yn hytrach na digwyddiad a gynlluniwyd yn unig at ddiben gwerthuso a phennu graddau. A phryd mae myfyrwyr yn cymryd rhan yn y broses asesu, mae asesu ar gyfer dysgu yn dechrau edrych yn debycach i addysgu ac yn llai tebyg i brofi (Davies, 2000). Pwysleisir pwysigrwydd AagD gan Benjamin Bloom. Credai Bloom y dylai asesu nid yn unig fesur yr hyn y mae myfyrwyr wedi'i ddysgu ond hefyd eu helpu i ddysgu'n fwy effeithiol. Roedd Bloom yn argymell asesu ffurfiannol, sy’n cynnwys asesiad parhaus yn ystod y broses ddysgu i fonitro cynnydd myfyrwyr a llywio penderfyniadau cyfarwyddol. Credai y gallai adborth effeithiol o asesiadau helpu myfyrwyr i nodi meysydd i'w gwellau a'u harwain tuag at ddealltwriaeth ddyfnach. Yn ogystal, chwaraeodd Tacsonomeg Bloom rôl wrth lunio arferion asesu. Mae addysgwyr yn aml yn defnyddio Tacsonomeg Bloom i gynllunio asesiadau sy'n targedu gwahanol lefelau o ddealltwriaeth wybyddol, o adalw sylfaenol i sgiliau meddwl lefel uwch. Trwy alinio asesiadau ag amcanion dysgu sy'n deillio ag Tacsonomeg Bloom, gall addysgwyr fesur y cynnydd mae disgyblion wedi ei gyflawni (Guskey, 2005). Fel y sonnir yn rhan un rwyf wedi rhoi strategaeth asesu ar gyfer dysgu ar waith drwy ddefnyddio’r dull ffyn loli. Er fy mod wedi mynegi fy marn am y strategaeth a’i effaith bositif ar fy addysgu, cred rhai mai gimig yw’r defnydd o offer fel ffyn loli. Y farn a fynegir yr athro ac awdur Tait Coles yw dylai athrawon gymryd fwy o amser i feddwl am gwestiynau effeithiol yn hytrach nag meddwl am bwy i ddewis i’w hateb. Er eu bod yn cytuno y dylai athrawon allu dewis pwy i ofyn iddynt eu hunain yn hytrach na dibynnu ar system ar hap fel ffyn lolipop, mae hefyd yn bwysig nodi y gall ac y dylai athrawon ddefnyddio cwestiynau agored gyda gwahoddiad agored yn eu hystafelloedd dosbarth heb orfod defnyddio techneg fel ffyn loli er mwyn dewis unigolyn ar hap. Fodd bynnag, dylai athrawon bob amser wneud yn siŵr eu bod yn gofyn i bob myfyriwr am y pynciau a astudir ac nid dim ond rhai maent y neu dethol. Trwy ofyn i bob myfyriwr, gallant wneud yn siŵr bod eu myfyrwyr i gyd yn cymryd rhan weithredol ac nad oes ganddynt unrhyw un ar ei hôl hi heb iddynt wybod. (allimore, E. J., Hertenstein, J. H., & Platt, M. B, 2012, 8fed o Fai). Serch hynny, o brofiad rwyf wedi gweld cwestiynu pob unigolyn mewn dosbarth o 29 o ddisgyblion yn heriol iawn. Mae’n sialens ceisio cael unigolion sydd ddim mor hyderus ag eraill i fentro ateb cwestiynau, yn enwedig os yw’r hyn a ofynnir yn heriol. Dyma pam oedd y defnydd o ffyn lolipop o fudd mawr i mi a’r disgyblion, gan ei fod yn fy ngalluogi i addasu’r cwestiynau yn nol gallu fy nisgyblion. Er mwyn gallu gwneud hyn yn effeithiol mae angen i mi ddeall anghenion a gofynion pob unigolyn yn y dosbarth. Mae hyn yn datblygu gydag amser ac arfer ond hefyd wrth sicrhau fod yna rhyngweithio rhwng minnau fel athrawes a’r dysgwyr. Mae angen i athrawon wybod am gynnydd eu disgyblion a’u hanawsterau â dysgu er mwyn iddynt allu addasu eu gwaith eu hunain i ddiwallu anghenion disgyblion bu’r anghenion yn aml yn anrhagweladwy ac yn amrywio o un disgybl i’r llall. Gall addysgwyr ddarganfod yr hyn y mae angen iddynt ei wybod mewn amrywiaeth o ffyrdd, gan hyn gynnwys arsylwi a thrafod yn yr ystafell ddosbarth a darllen gwaith ysgrifenedig disgyblion, yn ogystal ag edrych ar y ffordd maent yn ymdopi gyda’r gwaith. Defnyddir y term asesu cyffredinol i gyfeirio at yr holl weithgareddau hynny a wneir gan athrawon er enghraifft y defnydd o ffyn loli, bodiau a byrddau gwyn bach law yn law gyda'r disgyblion yn asesu eu hunain, sy’n darparu gwybodaeth i’w defnyddio fel adborth i addasu gweithgareddau addysgu a dysgu. Daw asesiad o'r fath yn asesiad ffurfiannol pan ddefnyddir y dystiolaeth mewn gwirionedd i addasu'r addysgu i ddiwallu anghenion myfyrwyr. Mae Wiliam yn mynegi Mae gofyn cwestiwn allweddol ar yr adeg iawn mewn gwers yn caniatáu ichi weld yn amlwg ymhlith eich dosbarth cyfan pwy sy’n ei gael a phwy sydd ddim, ac yna addasu wedyn. Mae cwestiynau amlddewis yn gweithio'n dda ar gyfer hyn oherwydd gallwch sganio'r dosbarth ar unwaith ac yna archwilio a dilyn camddealltwriaeth. Mae Wiliam yn awgrymu mai opsiynau o ddefnyddio byrddau gwyn bach neu gardiau ABCD, er mai cynnwys y cwestiynau sydd bwysicaf wrth ddatblygu stratagaethau Mae gofyn cwestiwn allweddol ar yr adeg iawn mewn gwers yn caniatáu ichi weld yn amlwg pwy yn y dosbarth cyfan sydd yn deal ac wedi meddwl am ateb, ac yna addasu wedyn os oes angen. (Black, Wiliam, 1998). 
Hoffwn drafod y rôl mae themâu trawsgwricwlaidd wedi ei chwarae yn fy nghynllunio ac addysgu yn ystod fy mhrofiadau ond yn enwedig yn ystod fy mhrofiad diwethaf gyda dosbarth o flwyddyn 4 yn ffocysu ar y themâu Oes y Tuduriaid. Mae dysgu trawsgwricwlaidd yn ffordd o drefnu’r cwricwlwm fel bod pynciau’n cael eu haddysgu mewn ffordd integredig yn hytrach nag fel meysydd ar wahân, caiff pwyslais mawr ar yr agwedd yma o addysg yn y Cwricwlwm newydd i Gymru (Watson, 2023). Fel yr eglurir gan yr arbennig wraig Jennifer Jenson, bwriad cynnal themâu trawsgwricwlaidd yw cynllunio’n fwriadol er mwyn i fyfyrwyr ddysgu, ymarfer a throsglwyddo sgiliau datrys problemau gan gwblhau gwaith amrywiol sydd yn fuddiol ar gyfer datblygu pob maes (Jenson, 2023). Mae addysgu trawsgwricwlaidd yn bwysig oherwydd ei fod yn rhoi cyfleoedd i’r disgyblion ddefnyddio sawl dull a sgil gwahanol wrth edrych ar un pwnc penodol er enghraifft ceisio ymgysylltu a cynnwys sgiliau rhifedd wrth edrych ar hanes Cymru. Mae hyn mor bwysig wrth gysidro'r dulliau sydd yn cael ei gyflwyno yn y cwricwlwm i Gymru gan fod pwyslais mawr ar y meddwl amrywiol a’r sgiliau datrys problemau sydd yn ofynnol i bob unigolyn yn y byd gwaith ( Tîm sphero, 2023). Datblygodd Donaldson y cwricwlwm i Gymru gyda’r dyfodol yma mewn golwg. Mae’r adroddiad ‘Successful Futures’ yn amlygu fod yna 3 maes pwysig iawn ar gyfer datblygu’r sgiliau hanfodol ar gyfer llwyddo mewn bywyd sef llythrennedd, rhifedd a chymhwysedd digidol. Rwyf wedi mynd ati i gynnwys pob un o’r meysydd yma yn fy nghynllunio er mwyn rhoi’r cyfle gorau i fy nisgyblion ddefnyddio eu sgiliau ar draws y cwricwlwm. Fel y gwelwyd yn rhan un, caiff y themâu canolog ei selio ar y pwnc eang o Oes Y Tuduriaid ond bu i mi ganolbwyntio ar hanes William Morgan gan ei gysylltu gyda phob un o’r meysydd dysgu a phrofiad. Fel y nodir gan Lywodraeth Cymru, dylai fod gan ysgolion ac ymarferwyr fethodoleg ar gyfer cynllunio cwricwlwm sy'n ymgorffori cyfleoedd ar gyfer dysgu ac ystyriaeth o elfennau trawsgwricwlaidd, lle y bo'n briodol. Mae hyn yn fethodoleg sydd yn chwarae rhan fawr yn y Cwricwlwm i Gymru gan fod pwyslais mawr ar gynnig cyfleoedd i ddysgu ar draws y meysydd dysgu a phrofiad ac nid ffocysu ar bynciau penodol gymaint. Mi wnes i benderfynu ffocysu ar hanes yr Esgob William Morgan er mwyn cael y cyfle i edrych ar sut oedd bywyd yn Oes y Tuduriaid yn ogystal ag edrych ar sut effaith cafodd yr unigolyn yma ar Gymreictod y disgyblion heddiw. Roedd yr elfen yma o’r gwaith yn bwysig i mi gyfeirio ato gan fod pwyslais mawr ar gyd-destunau lleol, cenedlaethol a rhyngwladol wrth gynllunio trawsgwricwlaidd. Mae'r cyd-destunau lleol, cenedlaethol a rhyngwladol yn darparu safbwyntiau allweddol i ddysgwyr wrth edrych ar y pedwar diben. Roedd y gwaith hefyd yn rhoi cyfle iddynt ddod i adnabod mwy o ardaloedd yng Nghymru wrth edrych ar y lleoliadau allweddol yn stori William Morgan. Drwy wneud y cysylltiadau yma gan drafod ble mae lleoliadau a dangos iddynt ar fap, roedd yn un ffordd o helpu dysgwyr i wneud synnwyr o'r sgiliau a'r wybodaeth y maen nhw’n eu meithrin drwy greu cysylltiadau ag amgylcheddau, profiadau a digwyddiadau a all fod yn fwy cyfarwydd iddyn nhw. Yn amlwg roedd y themâu yn bennaf yn disgyn o dan y dyniaethau ond roedd hi’n bwysig i mi wneud cysylltiadau wrth gynllunio gwaith oedd yn mynd ar draws y cwricwlwm.  Bu i mi gyflawni hyn drwy osod tasgau oedd yn datblygu sgiliau llythrennedd, rhifedd a rhesymu yn benodol, a chynhwysedd digidol wrth iddynt fynd ati i greu cwis yn seiliedig ar fywyd William Morgan. Er bod y cwricwlwm yng Nghymru wedi ei greu gyda’r bwriad o hybu dysgu traws gwricwlwm gan gynnwys y pedwar diben, nid yw pawb o’r un farn a’r Athro Graham Donaldson. Cred rhai ddylai addysg gael ei rannu mewn i’r pynciau craidd a chanolbwyntio ar ddatblygu sgiliau ysgrifenedig a mathemateg yn unig. Er bod y sgiliau yma yn bwysig iawn ac yn rhan fawr o’r cwricwlwm i Gymru, mae rhai yn ofn newid ac yn benderfynol o gadw’r un arfer. Mae’r awdur Trevor Kerry yn pwysleisio fod hi’n bwysig i athrawon nodi ei fod yn rhan o’n dyletswydd fel addysgwyr i allu cyfiawnhau a chyfleu'r ffordd y mae rhywun yn gweithio gan ddeall y rhesymeg o addysgu trawsgwricwlaidd gan ei fod yn hanfodol i’w roi ar waith yn effeithiol yn y dosbarth (Kerry, 2010)
I grynhoi, rwyf am edrych ar yr hyn rwyf wedi ei wneud hyd yn hyn yn ystod fy mhrofiadau gan nodi'r camau rwyf am ei gymryd wrth fynd ymlaen. Mae asesu yn ein hysgolion wedi newid gyda’r cwricwlwm i Gymru ac mae ffocws mawr ar dri agwedd penodol. Mae’r cwricwlwm yn amlinellu pwysigrwydd cefnogi cynnydd dysgwyr unigol yn barhaus o ddydd i ddydd fel y nodwyd yn gynharach drwy fagu strategaethau asesu ar gyfer dysgu ai roi ar waith yn barhaus. Agwedd arall a chaiff ei amlygu yn y cwricwlwm yw'r angen i nodi, cipio a myfyrio ar gynnydd dysgwyr unigol dros amser. Caiff hyn ei gyflawni drwy gofnodi cynnydd mewn marciau profion sillafu, lefelau strategaethau darllen fel ‘read, write, ink’ a phrofion cenedlaethol. Y drydydd pwynt sydd yn cael ei bwysleisio yw pwysigrwydd deall cynnydd grŵp er mwyn myfyrio ar arfer (Hwb, 2022). Gall hyn cael ei gyfiawnhau yn ddyddiol drwy roi technegau asesu ar gyfer dysgu ar waith. Bydd hyn fel arfer wrth ddilyn cynllun marcio wedi ei addasu yn nol polisïau’r ysgol. Yn fy mhrofiad i, mae’r holl gynlluniau marcio wedi bod yn eithaf tebyg ym mhob ysgol ac rwyf wedi gallu eu rhoi ar waith yn effeithiol gan ei gynnwys yn fy nghynllunio gan gadw dilyniant mewn dysgu mewn cof. Rwyf wedi llwyddo i ddeall a chyfleu ystod o ddibenion ac arferion ar gyfer asesu gan fynd ati i farcio byw, marcio gwaith gan adael adborth ac ymarfer marcio ar y cyd gyda’r dosbarth. Mae’r mathau yma o asesu yn ogystal â gwneud defnydd effeithiol o asesu ar gyfer dysgu wedi cyfoethogi fy sgiliau addysgu ac wedi datblygu fy hyder i ddefnyddio’r holl sgiliau wrth ddysgu. Wrth ystyried y camau nesaf, mae angen i mi edrych ar y safonau Proffesiynol Addysgu ac Arweinyddiaeth er mwyn gweld sut bydd mynd ati i ragori a mynd tu hwnt i ddisgwyliadau. Gan fy mod wedi cyrraedd ar y trywydd iawn hyd yn hyn, mae angen i mi ystyried yr hyn sydd angen ei newid er mwyn cyfleu dealltwriaeth helaeth o ystod o ddibenion ac arferion ar gyfer asesu. Mi fyddaf yn gwneud hyn drwy edrych ar y llenyddiaeth rwyf wedi ei astudio gan fy mod wedi do di ganlyniad fod y defnydd o Dacsonomeg Bloom yn un effeithiol sydd yn cael ei ddefnyddio gan y mwyafrif o addysgwyr. Nid oedd tystiolaeth fod llawer o’r farn fod damcaniaeth Benjamin Bloom yn aneffeithiol a ddibwys wrth asesu disgyblion felly rwyf yn hyderus i ddweud fy mod am ei gynnwys yn fy addysgeg yn y dyfodol. Wedi i mi bwyso a mesur yr agweddau negyddol o ddefnyddiostrategaethau asesu ar gyfer dysgu rwyf yn gallu gweld y ddwy ochr o’r ddadl ond o brofiad rwyf wedi gweld y technegau a ddefnyddiais yn defnyddio iawn ac yn fuddiol nid ond i mi fel athrawes ond hefyd i’r ffordd mae’r dosbarth yn ymateb ac yn cyfrannu yn y gwersi. Mae’r adborth rwyf wedi ei dderbyn gan y disgyblion a fy mentoriaid wedi dangos fod pwrpas i ddefnyddio strategaethau AagD ac rwyf am barhau i’w ddefnyddio gan ddatblygu mwy gydag amser a phrofiad. Mae’r ymchwil hefyd yn awgrymu fod defnydd o themâu trawsgwricwlaidd yn hanfodol wrth gynllunio ar gyfer addysgu yn effeithiol oherwydd y pwysigrwydd o sicrhau eu bod yn defnyddio’r sgiliau angenrheidiol ar draws yr holl feysydd dysgu a phrofiad. Rwyf yn hapus gyda’r hyn rwyf wedi ei gyfiawnhau yn ystod fy mhrofiadau ac yn debyg i’r safon asesu rwyf wedi cyrraedd y trywydd iawn. Wrth ddatblygu a chyfoethogi fy sgiliau addysgeg hyrwyddo drwy anelu i gyrraedd y safon o gael dealltwriaeth a gwybodaeth ddofn am yr egwyddorion sydd ynghlwm wrth ddylunio’r cwricwlwm ac arloesi gan wybod sut i’w rhoi ar waith yn gyson (Llyfryn Safonau Proffesiynol Addysgu ac Arweinyddiaeth 2021) Rwyf am barhau i edrych ar y wybodaeth sydd ar gael ar wefan y Llywodraeth am ffyrdd o ymgysylltu pob maes a rhoi cynllunio trawsgwricwlaidd ar waith. Rwyf yn fodlon gyda’r hyn rwyf wedi ei lwyddo ei wneud yn ystod fy mhrofiadau ond hoffwn allu gwthio fy sgiliau a herio fy hun i feddwl am fwy o ffyrdd creadigol o roi sgiliau disgyblion ar dasg yn ystod gwersi themâu. Wedi i mi edrych ar y ffordd mae’r athro Donaldson yn disgrifio pwysigrwydd cynllunio trawsgwricwlaidd, rwyf yn awyddus i wellau fy arfer a rhoi’r cyfleoedd gorau i fy nisgyblion ddysgu a ffynnu ar draws y cwricwlwm.

